Աթենական ագորայի թանգարան

**Աթենական ագորայի թանգարան** (), Աթենական ագորա երկրամասում գտնվող, XX դարի կեսին վերականգնված Ատտալոսի ստոայում (մ.թ.ա. II դարի հուշարձան) տեղակայված հնագիտական թանգարան։

## Ընդհանուր տեղեկություն
286px|մինի|ձախից|Թանգարանի ցուցասրահներից մեկը
Թանգարանի բնորոշիչ առանձնահտկությունն այն է, որ ցուցանմուշների մեծ մասը սերտ կապված է աթենական ժողովրդավարության հետ, քանի որ Աթենական ագորան ծառայում էր որպես Հին Աթենքի հասարակական կյանքի կենտրոն։

Ատտալոսի ստոայի ավերակները հայտնաբերվել են Աթենական հնագիտական կազմակերպության կողմից անցկացված պեղումների ժամանակ՝ 1859-ից 1902 թվականների միջև ընկած ժամանակահատվածում։ 1953-1956 թվականներին ամերիկացի արդյունաբերողներ Ռոկֆելլերների ընտանիքը ֆինանսավորեց Աթենքում դասական հետազոտությունների ամերիկյան դպրոցի կողմից ստոայի վերակառուցումը՝ նախնական ենթադրելի տեսքով՝ հատուկ նրա համար, որ այդ շենքում տեղավորի հին ժողովրդավարության պատմության ցուցադրությունը։

1957 թվականին հունական պետությունն իր վրա վերցրեց թանգարանի ղեկավարման և անվտանգության ապահովման պատասխանատվությունը, ինչպես նաև հետագա հնագիտական պեղումները։

## Հիմնական ցուցադրություն
Աթենական ագորայի հավաքման ֆոնդերը ներառում են.
* գտածոներ՝ ջրհորներից, հանքավայրերից, դամբարաններից, արվեստանոցներից և տաճարներից՝ մ.թ.ա. IV հազարամյակից մինչև մ.թ.ա. VII դար
* կավե, բրոնզե, ոսկրե կամ փղոսկրե, ապակյա օբյեկտներ՝ մ.թ.ա. VI—III դարեր
* մ.թ.ա. VI—III դարերի քանդակագործություն
* մ.թ.ա. VI դարից մինչև 1831 թվականի մետաղադրամներ
* հին հունական կերամիկա մ.թ.ա. VI դար
* գրեր՝ թվագրված մ.թ.ա. V—II դարեր
* մ.թ.ա. V—II դարերի առարկաներ, որոնք կապված են Աթենքի հասարակական կյանքի հետ, մասնավորապես՝ օստրակոնները
* մ.թ.ա. XI—VII դարերի կավե ջահեր
* առարկաներ, որոնք գտնվել են խորը ջրհորներում և թվագրված են մ.թ.ա. X—I դարեր
* բյուզանդական ժամանակշրջանի և Օսմանյան Հունաստանի կերամիկա, X—XII դարեր և XVII դար
* մ.թ.ա. VI դարի սափորների հավաքածու, բյուզանդական ժամանակաշրջան
* Ատտալոսի ստոայի սյունազարդ սրահից քանդակներ, մ.թ.ա. V—III դարեր
* ստոիցիզմի քանդակներ և ճարտարապետական տարրեր։

## Պատկերասրահ

Portrait head of a man (3rd cent. A.D.) at the Ancient Agora Museum on 10 July 2018.jpg|Տղամարդու գլխի քանդակ (մ. թ. 3-րդ դար)
Statue of Eros (2nd cent. A.D.) at the Ancient Agora Museum (10 July 2018).jpg|Էրոսի քանդակ (մ.թ. 2-րդ դար)
Statue of Themis (?). 4th cent. B.C.jpg|Թեմիսի քանդակ (մ. թ. ա. 4-րդ դար)
Statue of young Hermes. (2nd cent. A.D.) at the Ancient Agora Museum on 10 July 2018.jpg|Երիտասարդ Հերմեսի քանդակ (մ. թ. 2-րդ դար)
Jug, 3000 to 1600 BC, AGMA, 225229.jpg|Սափոր, մ.թ.ա. 3000-1600 թվականներ
Athens - 450-400 BC - silver tetradrachm - head of Athena - owl - Athens Agora Museum.jpg|Աթենասի պատկերով արծաթե տետրադրախմ (մ. թ. ա. 450-400 թվականներ)
3334 - Athens - Stoà of Attalus Museum - Byzantine bowl - Photo by Giovanni Dall'Orto, Nov 9 2009.jpg|Բյուզանդական թաս
Athenian inscription in commemoration of victories over the Persians 490-480 BC. Ancient Agora Museum of Athens.jpg|Աթենյան արձանագրություն՝ ի հիշատակ պարսիկների դեմ տարած հաղթանակների (մ. թ. ա. 490-480 թվականներ)
Gold jewelry, 850 BC, AGMA, 225246.jpg|Ոսկյա զարդեր (մ. թ. ա. 850 թվական)
Perfume bottle in shape of athlete, 540 BC, AGMA, 225255.jpg|Մարզիկի տեսքով օծանելիքի սրվակ (մ. թ. ա. 540 թվական)
Epiktetos - ARV 76 80 - woman carrying her boots - Athens, Ancient Agora Museum P 24131 - 02.jpg|Էպիկտետոս, իր կոշիկները տանող կին


## Ծանոթագրություններ

## Արտաքին հղումներ
* 
* 

Կատեգորիա:1957 հիմնադրումներ Հունաստանում
Կատեգորիա:1957 հիմնադրված թանգարաններ
Կատեգորիա:Աթենքի թանգարաններ